કેરળ હાલમાં ભયાનક પરિસ્થિતિમાંથી પસાર થઇ રહ્યું છે. અહીં વરસાદ અને પૂરને કારણે રાજ્યમાં 350 કરતા પણ વધારે લોકો મૃત્યુ પામ્યા છે. આ આપદાને કારણે 8 લાખ કરતા પણ વધારે લોકો રાહત કેમ્પમાં રહેવા માટે મજબુર છે. રાજ્યમાં રાહત અને બચાવ કામગીરી કરવામાં આવી રહી છે. કેરળની મદદ માટે કેન્દ્ર સરકારની સાથે સાથે બીજા પણ રાજ્યો આગળ આવ્યા છે. દેશના લોકો પણ કેરળની મદદ માટે આગળ આવી રહ્યા છે. સેના, નેવી, એરફોર્સ, એનડીઆરએફ જેવી બધી જ ટીમો રાહત અને બચાવ કામગીરી કરી રહી છે. આ પહેલા કેરળના મુખ્યમંત્રી પિનરાઈ વિજયન ઘ્વારા જણાવવામાં આવ્યું કે કેરળમાં અત્યારસુધીમાં 20 હજાર કરોડ કરતા પણ વધારે સંપત્તિનું નુકશાન થયું છે.